Yazid ialah seorang daripada empat jeneral Muslim yang dihantar Khalifah Abu Bakar RA bagi menawan Syria Romawi (Levant) pada tahun 634 M. Beliau dilantik gabenor Damsyik selepas penaklukan kota itu pada tahun 634 M. Yazid mengetuai sayap kiri tentera al-Rasyidin semasa berlakunya Pertempuran Yarmuk. Selepas kematian Abu Ubaidah bin al-Jarrah akibat wabak pada tahun 639 M, Muaz bin Jabal dilantik gabenor Syria; Muaz juga maut akibat wabak dan diganti Yazid oleh Khalifah Umar al-Khattab. Dia juga meninggal dunia pada tahun 18 H / 639 M tanpa mempunyai keturunan.